دييزم (من الانجليزى: deism نطق: /ˈdiːɪzəm/; من اصل ”deus“ اللاتينى يعنى رَب, اللى اصلها يونانى: θεός |theós|), هى فلسفه ظهرت فى القرن السبعتاشر و التمنتاشر, بتؤمن ان فيه خالق واحد للكون وان الموضوع دا ممكن الواحد يستنتجه بالعقل و مراقبه ودراسه العالم الطبيعى من غير ما يتبع دين. معظم الدييست (انجليزى: deist) بيرفضوا فكرة التدخل الالهى فى حياة الانسان زى المعجزات و الوحى بعكس المؤمنيين بالاديان. الدييست برضوا بيختلفوا مع الملحديين. بس بيتفقوا معاهم انهم لادينيين. افكار الدييزم ممكن تتلخص فى الافكار دى ان فيه خالق للكون و بيتحكم فيه الاعتقاد ان الخالق بيعمل حاجات تبع قوانين الطبيعه الكامله, اللى عملها ان الخالق ادى للانسان عقل و قدره على التفكير المنطقى ان الخالق عايز من البشر انهم يكونوا عندهم اخلاق و ميضوروش نفسهم او غيرهم الطريق الوحيد للمعرفه هو التفكير و العلم و عدم الاعتماد على الوحى او الانبياء فيه حياة بعد الموت الاخلاق الرب زرعها اصلا فى الانسان, فمش محتاجه لوحى او رجل دين